**BARCELONA DE SERVEIS MUNICIPALS, S.A.**

**BASES SORTEIG “VISITA EXCLUSIVE A LA CASA DE LES PUNXES”**

Barcelona de Serveis Municipals, S.A, societat que gestiona, entre d’altres, el servei de Bicing, té interès a dinamitzar les xarxes socials amb la finalitat de donar als seus seguidors, cada vegada, un millor servei.

En aquest sentit Bicing treu un sorteig on els guanyadors obtindran una entrada doble per gaudir d’una VISITA EXCLUSIVE a La Casa de les Punxes (Barcelona) entre tots els usuaris del servei Bicing que segueixin els comptes de xarxes socials del Bicing i de La Casa de les Punxes i que responguin a la pregunta que plantegem esmentant un altre usuari.

Aquest sorteig es realitzarà durant el període comprès entre el 17 i 21 de febrer de 2020.

Amb aquesta finalitat, es redacten les següents bases que regularan aquest sorteig, les quals es publicaran al web i a les xarxes socials del Bicing.

**1.- Organitzador del sorteig**

L’organitzador del sorteig és Barcelona de Serveis Municipals, S.A., amb domicili a carrer Calàbria 66, 08015 de Barcelona.

**2.- Objecte del sorteig**

El Bicing organitza un sorteig amb l’objectiu de dinamitzar les xarxes socials i premiar els seus abonats.

En concret l’objecte del present sorteig consistirà a fer un comentari a les publicacions de les xarxes socials oficials del Bicing (Facebook i Instagram) esmentant una persona del seu entorn que considerin que utilitza el Bicing per anar a tot arreu, d’acord amb les instruccions de la mateixa publicació.

**3.-Participants**

Podran participar en el sorteig tots aquells abonats al servei que durant el període comprés entre el dia 17 i 21 de febrer de 2020, ambdós inclosos, hagin comentat les publicacions de les xarxes socials del Bicing del 17 de febrer de 2020 (Instagram i Facebook) esmentant la persona del seu entorn que considerin que va en Bicing a tot arreu. Per accedir al sorteig els participants hauran de seguir els perfils oficials de Bicing i de la Casa de les Punxes a Instagram i a Facebook, en funció de la xarxa o xarxes socials en les quals es desitgi participar.

Seran considerats participants en el sorteig tots aquells abonats que estiguin donats d’alta en el servei, que estiguin al corrent de pagament, i sense haver estat penalitzats per un expedient d’incompliment a data de la realització del sorteig.

Cada participant sumarà una única participació per cada xarxa social.

**4.- Premis**

El sorteig té com a premi una entrada doble per gaudir de l’activitat VISITA EXCLUSIVE a la Casa de les Punxes. Se sortejarà una entrada doble entre els participants d’Instagram i una entrada doble entre els participants de Facebook. La visita es podrà gaudir de dilluns a diumenge prèvia reserva i en funció de la disponibilitat de l’establiment.

**5. Termini de participació**

El període de participació comença dilluns 17 de febrer de 2020 i la data final de participació és divendres 21 de febrer de 2020, ambdós inclosos.

Bicing es reserva la possibilitat d’allargar el temps de durada del sorteig, sempre que s’avisi, pels canals habituals de comunicació (Facebook, Twitter, Instagram i web de Bicing).

**6. Funcionament del sorteig**

Entraran en el sorteig com a participants tots aquells usuaris i usuàries que siguin membres del Bicing en actiu amb número de targeta Bicing associat, al corrent de pagaments i sense bloquejos ni penalitzacions vigents a dia 21 de febrer de 2020; que segueixin les xarxes socials del servei i de la Casa de les Punxes (Instagram i/o Facebook, en funció de la plataforma on es participi) i que durant el període comprés entre el 17 i el 21 de febrer de 2020 (ambdós inclosos) facin un comentari a les publicacions d’Instagram i Facebook del dia 17 de febrer que parlin explícitament del sorteig i que responguin a la pregunta que plantegem esmentant un altre usuari. Només es tindrà en compte els comentaris de les publicacions de les dates esmentades.

Bicing es reserva el dret de retirar comentaris que consideri que no s’adeqüen a l’objecte del sorteig i/o siguin ofensives, de mal gust, de caràcter polític o inapropiats per qualsevol motiu. Igualment, es retiraran els comentaris que vulnerin o puguin vulnerar qualsevol normativa d’àmbit nacional, europeu i/o internacional i, en especial, les condicions d’ús subscrites per tots els usuaris del servei Bicing i altra normativa d’aplicació pròpia de l’Ajuntament de Barcelona

Els guanyadors seran triats per sorteig de forma aleatòria.

Únicament es comptabilitzarà una participació per usuari Bicing i xarxa social (que s’identificarà mitjançant el seu número de targeta activa). Tot i això, un únic participant no podrà guanyar en més d’una ocasió i només optarà a una sola entrada doble. Si es dona el cas que un participant apareix com a guanyador amb diferents participacions, es procedirà a seleccionar un guanyador suplent.

**7. Comunicació del guanyador/a**

Barcelona de Serveis Municipals, S.A. publicarà el nom dels guanyadors/es entre el 24 i el 28 de febrer de 2020 a través de les xarxes socials i el web del Bicing. Bicing es reserva la possibilitat d’allargar el temps de comunicació dels guanyadors, sempre que s’avisi, pels canals habituals de comunicació (Facebook, Twitter, Instagram i web de Bicing).

Els guanyadors i/o guanyadores hauran de contactar Barcelona de Serveis Municipals, S.A. a través d’un missatge privat a les xarxes socials del Bicing per tal de confirmar que són membres actius del Bicing i que reuneixen els requisits per optar al premi.

En cas que el guanyador no respongui a la comunicació de Bicing en un termini de 3 dies naturals, no accepti el premi o no compleixi amb allò indicat a les presents bases, perdrà la seva condició de guanyador/a i es designarà un/a guanyador/a suplent, que tindrà un termini de 3 dies per acceptar el premi.

**8. Acceptació del premi**

Una vegada acceptat el premi i havent estat anunciada la seva condició de guanyadors, els farem arribar el contacte de la Casa de les Punxes per al bescanvi de l’entrada. Per a més informació sobre la VISITA EXCLUSIVE a la Casa de les Punxes, podeu consultar el web <https://casadelespunxes.com/ca/> o bé podeu contactar directament amb l’adreça de correu info@lespunxes.com.

**9. Reserves i limitacions**

Les dades dels participants es prendran d’aquelles facilitades per l’usuari a efectes de notificacions relatives al servei Bicing. Barcelona de Serveis Municipals, S.A. queda eximida de qualsevol responsabilitat en el supòsit d’existir algun error en la captura o transcripció de les dades facilitades pels propis participants que impedís la seva identificació Barcelona de Serveis Municipals, S.A. podrà sol·licitar al guanyador la seva identificació mitjançant fotocòpia de DNI o una altra documentació vàlida per verificar la seva identitat i la seva majoria d’edat.

**10.- Protecció de dades**

Amb la seva participació, els participants fan una cessió a B:SM de totes les dades de caràcter personal facilitades, per a què siguin utilitzades amb finalitats del sorteig. En aquest sentit, tots els participants donen el seu consentiment exprés a B:SM per tal que les dades siguin tractades d’acord amb l’objecte i finalitat d’aquest sorteig.

Els guanyadors autoritzen a BICING a cedir a la Casa de les Punxes les seves dades corresponents a nom, cognoms i adreça de correu electrònic, a l'efecte de gestionar el bescanvi del premi.

Els participants podran exercir en qualsevol moment els drets d’accés, rectificació, cancel·lació o oposició previstos a la normativa aplicable en matèria de protecció de dades de caràcter personal. A aquests efectes, hauran de dirigir una sol·licitud escrita a Barcelona de Serveis Municipals, S.A., carrer Calàbria, 66, 5ª planta (08015-Barcelona), protecciodades@bsmsa.cat

**11. Acceptació i publicació de les bases**

La participació en el sorteig suposa l'acceptació de les presents bases.